রাতের কলকাতায় ফের আক্রান্ত পুলিস। এবার নিজের স্ত্রীর শ্লীলতাহানির প্রতিবাদ করে আক্রান্ত খোদ পুলিস সার্জেন্টই। অভিযুক্তরা নিজেদের পুলিস ভলেন্টিয়ার বলে দাবি করেছে। ঘটনায় একজনকে গ্রেফতার করা হয়েছে।
 ওয়েব ডেস্ক : রাতের কলকাতায় ফের আক্রান্ত পুলিস। এবার নিজের স্ত্রীর শ্লীলতাহানির প্রতিবাদ করে আক্রান্ত খোদ পুলিস সার্জেন্টই। অভিযুক্তরা নিজেদের পুলিস ভলেন্টিয়ার বলে দাবি করেছে। ঘটনায় একজনকে গ্রেফতার করা হয়েছে। জানা গেছে, গতকাল রাতে উত্তর কলকাতার চিড়িয়ামোড় এলাকায় শ্লীলতাহানির শিকার হন ওই সার্জেন্টের স্ত্রী। ছয় যুবকের বিরুদ্ধে অভিযোগ ওঠে। অভিযুক্তরা নিজেদের পুলিস ভলেন্টিয়ার বলে দাবি করতে থাকে সেখানে। ঘটনার প্রতিবার করায় অভিযুক্তরা ওই সার্জেন্টের ওপর চড়াও হয়। তাঁকে মারধর শুরু করে দেয়। মেরে তাঁর চোখ ফাঁটিয়ে দেওয়া হয় বলে অভিযোগ। আহত অবস্থাতেই তাদের মধ্যে ১ জনকে তিনি ধরে ফেলেন। যদিও বাকিরা সেখান থেকে পালিয়ে যায় সেই সময়। খবর পেয়ে পুলিস সেখানে পৌঁছে রাজু নামে ওই অভিযুক্তকে গ্রেফতার করেছে। আহত সার্জেন্টকে হাসপাতালে নিয়ে যাওয়া হয়েছে।